mahesh kathi strong counter to swetha reddy over bigg boss telugu casting couch controversy
Kathi Mahesh: ‘బిగ్ బాస్ హౌస్‌కి వెళ్లే వాళ్లంతా ఆ టైపేనా? నీ వ్యాఖ్యలు నీచం శ్వేతా రెడ్డి’!
Bigg Boss Telugu News: బిగ్ బాస్ హౌస్‌ కాదు.. అది బ్రోతల్ హౌస్ అంటూ సంచలన ఆరోపణలు చేసిన యాంకర్ శ్వేతా రెడ్డిపై ఫైర్ అయ్యారు మూవీ క్రిటిక్ మహేష్ కత్తి. ఈ సందర్భంగా ఫేస్ బుక్‌లో పోస్ట్ వదిలారు.
Samayam Telugu | Updated:
Jul 17, 2019, 04:08PM IST
బిగ్ బాస్‌లో క్యాస్టింగ్ కౌచ్ వివాదం అంతకంతకూ ముదురుతోంది. ఒక్కొక్కరుగా క్యాస్టింగ్ కౌచ్ ఆరోపణలతో మీడియా కెక్కుతున్నారు. యాంకర్ శ్వేతా రెడ్డితో పాటు వివాదాస్పద నటి గాయత్రి గుప్తా.. బిగ్ బాస్ నిర్వాహకులపై లైంగిక ఆరోపణలు చేయగా తమలాంటి మరో 40 మంది అమ్మాయిల్ని ఇదే రీతిలో మోసం చేశారంటూ పోలీసులను ఆశ్రయించారు.
Read Also: తొక్కలో శ్వేతా రెడ్డి.. నువ్వో సెలబ్రిటీవా? అనే వాళ్లకి నా ట్రాక్ రికార్డ్ ఇదిగో!
ఇదిలా ఉంటే మరో వారంలో ప్రారంభమయ్యే.. బిగ్ బాస్ సీజన్ 3కి హైప్ తీసుకువచ్చేందుకే ఈ ఇద్దరు రంగంలోకి దిగారని.. ఇదంతా పక్కా స్క్రిప్ట్ ప్రకారం జరుగుతుందనే కామెంట్స్ కూడా వినిపిస్తున్నాయి. కాగా బిగ్ బాస్ హౌస్‌ని బ్రోతల్ హౌస్ అంటూ సంచలన కామెంట్స్ చేసిన శ్వేతా రెడ్డి వ్యాఖ్యల్ని ఖండిస్తూ ఫేస్ బుక్‌లో పోస్ట్ వదిలారు బిగ్ బాస్ సీజన్ 1 కంటెంస్టెంట్స్, మూవీ క్రిటిక్ మహేష్ కత్తి.
Read Also: నాకు డబ్బు అవసరం.. అందుకే దానికి ఒప్పుకున్నా: గాయత్రి గుప్తా
ఈ సందర్భంగా శ్వేతారెడ్డివి నీచమైన అపవాదులు అంటూ ఫైర్ అయ్యారు మహేష్ కత్తి. ‘శ్వేతారెడ్డి పోరాటంతో నాకు సమస్య లేదు. కానీ ఇలా బిగ్ బాస్‌కి వెళ్లిన ప్రతి మహిళా కాస్టింగ్ కౌచ్ రూట్లోనే వెళ్లింది. కాబట్టి అది బ్రోతల్ హౌస్ అనడాన్ని తీవ్రంగా ఖండిస్తున్నాను. నేను బిగ్ బాస్ 1 లో భాగం. అక్కడికి వచ్చిన ఏ మహిళా తన ఆత్మగౌరవాన్ని తాకట్టుపెట్టి ఆ షోలో భాగం అవ్వలేదు. ఈ మాట నేను ఖరాఖండిగా చెప్పగలను. వాళ్ళు నాకు స్నేహితులు, అక్కలు, చెల్లెల్లు. వాళ్ళ మీద ఇంత నీచమైన అపవాదులు వెయ్యడం ఏవిధమైన పోరాటమో నాకు అర్ధం కావడం లేదు’ అంటూ శ్వేతా రెడ్డి ఆరోపణలను ఖండించారు కత్తి మహేష్.